
R E F E R A T  D E  A P R O B A R E 
pentru modificarea Hotărârii Consiliului Local  nr. 73/2010 privind aprobarea transferului managementului asistenţei medicale al Spitalului Municipal Brad,
 judeţul Hunedoara de la Ministerul Sănătăţii la Consiliul Local al
 Municipiului Brad, judeţul Hunedoara, astfel cum a fost 
 modificată  prin H.C.L. nr. 37/2015,  H.C.L.
nr. 81/2015, H.C.L. nr. 106/2016, H.C.L. nr. 34/2017
 și respectiv H.C.L. nr. 165/2020
Conform prevederilor art. 187 alin. 1 și alin. 2 lit. b din Legea nr. 95/2006 privind reforma în domeniul sănătăţii, republicată,  cu modificările şi completările ulterioare „(1) În cadrul spitalului public funcţionează un consiliu de administraţie format din 5-8 membri, care are rolul de a dezbate principalele probleme de strategie, de organizare şi funcţionare a spitalului. (2) Membrii consiliului de administraţie pentru spitalele publice din reţeaua autorităţilor administraţiei publice locale sunt:[...] b) 2 reprezentanţi numiţi de consiliul local, din care unul să fie economist”.

Conform prevederilor art. 187 alin. 13 din același act normativ  „Dispoziţiile art. 178 alin. (1) lit. f) referitoare la incompatibilităţi, ale art. 178 alin. (2) referitoare la conflictul de interese şi ale art. 178 alin. (5) se aplică în mod corespunzător şi membrilor consiliului de administraţie. Nerespectarea obligaţiei de înlăturare a motivelor de incompatibilitate sau de conflict de interese apărute ca urmare a numirii în consiliul de administraţie are ca efect încetarea de drept a actului administrativ de numire în funcţie a respectivului membru al consiliului de administraţie. 

Conform prevederilor  art. 178 alin. 1 lit. f, alin. 2 și alin. 5 din același act normativ: „(1) Funcţia de manager persoană fizică este incompatibilă cu [...]; f) exercitarea funcţiei de membru în organele de conducere, administrare şi control ale unui partid politic, atât la nivel naţional, cât şi la nivel local;  
(2) Constituie conflict de interese:
  a) deţinerea de către manager persoană fizică, manager persoană juridică ori reprezentant al persoanei juridice de părţi sociale, acţiuni sau interese la societăţi reglementate de Legea nr. 31/1990, republicată, cu modificările şi completările ulterioare, ori organizaţii nonguvernamentale care stabilesc relaţii cu caracter patrimonial cu spitalul la care persoana în cauză exercită funcţia de manager. Dispoziţia de mai sus se aplică şi în cazurile în care astfel de părţi sociale, acţiuni sau interese sunt deţinute de către soţul/soţia, rudele ori afinii până la gradul al IV-lea inclusiv ai persoanei în cauză;


  b) deţinerea de către soţul/soţia, rudele managerului ori afinii până la gradul al IV-lea inclusiv ai acestuia a funcţiei de membru în comitetul director, şef de secţie, laborator sau serviciu medical sau a unei alte funcţii de conducere, inclusiv de natură administrativă, în cadrul spitalului la care persoana în cauză exercită funcţia de manager;

       c) alte situaţii decât cele prevăzute la lit. a) şi b) în care managerul sau soţul/soţia, rudele ori afinii managerului până la gradul al IV-lea inclusiv au un interes de natură patrimonială care ar putea influenţa îndeplinirea cu obiectivitate a funcţiei de manager. 

(5) Managerul răspunde, în condiţiile legii, pentru toate prejudiciile cauzate spitalului ca urmare a încălcării obligaţiilor referitoare la incompatibilităţi şi conflict de interese.” 
Urmare adresei nr. 2/04.08.2021 a Consiliului de Administrație a Spitalului Municipal Brad, înregistrată la Primăria Municipiului Brad sub nr. 34967/04.08.2021, prin care se comunică faptul că domnul consilier local, Ionel Circo și-a dat demisia din Consiliul de administrație al Spitalului Municipal Brad, am inițiat prezentul proiect de hotărâre prin care am propus modificarea art. 4 din Hotărârea Consiliului Local nr. 73/2010, modificată prin H.C.L. nr. 37/2015, H.C.L. nr. 81/2015, H.C.L. nr. 106/2016, H.C.L. nr. 34/2017 și respectiv prin  H.C.L. nr. 165/2020,  în sensul desemnării unui  reprezentant al Consiliului Local al Municipiului Brad, ca membru titular în Consiliul de administrație al Spitalului Municipal Brad, cu respectarea prevederilor legale în vigoare.
Precizez că las la latitudinea Consiliului Local al Municipiului Brad desemnarea unui  reprezentant în calitate de membru titular pentru a face parte din acest consiliu de administraţie.
În contextul celor de mai sus supun plenului Consiliului Local al Municipiului Brad spre dezbatere si aprobare proiectul de hotărâre în forma prezentată.


În susţinerea propunerii mele invoc prevederile  art. 178 alin. 1 lit. f coroborat cu art. 187 alin. 13, art. 187 alin. 1 și alin. 2 lit. b din Legea nr. 95/2006 privind reforma în domeniul sănătăţii,  republicată şi actualizată. 
P R I M A R
Florin CAZACU
